open-index/open-wikipedia-markdown huggingface dataset:
Μητροπολίτης Ανέων Μακάριος

Ο **Μητροπολίτης Μακάριος** (κατά κόσμον *Παύλος Παυλίδης*, Γιαννιτσά, 24 Σεπτεμβρίου 1937) είναι Έλληνας θεολόγος και ιεράρχης του Οικουμενικού Πατριαρχείου, που διατελεί Μητροπολίτης Ανέων από το 2018.

## Βιογραφία
Γεννήθηκε στις 24 Σεπτεμβρίου 1937 στα Γιαννιτσά, όπου τελείωσε τη βασική εκπαίδευση (1947-1953). Έπειτα φοίτησε στην Αθωνιάδα Ακαδημία (1953-1959) και εκάρη μοναχός στην Μονή Κουτλουμουσίου το 1955. Συνέχισε τις σπουδές του στην Θεολογική Σχολή της Χάλκης (1959-1963) και χειροτονήθηκε διάκονος το 1961 στον Ιερό Ναό του Αγίου Δημητρίου στα Ταταύλα, από τον Μητροπολίτη Φιλαδελφείας Ιάκωβο.

Μετά την αποφοίτησή του επέστρεψε στο Άγιο Όρος και στη συνέχεια κλήθηκε από τον Μητροπολίτη Θυατείρων και Μεγάλης Βρετανίας Αθηναγόρα και τοποθετήθηκε στη νεοϊδρυθείσα Κοινότητα του Αγίου Γεωργίου Kingston Surrey, την οποία οργάνωσε, και οργάνωσε και το Ελληνικό Σχολείο της Κοινότητας. Εκεί διακόνησε μέχρι τον Ιανουάριο του 1969 και έπειτα συνόδευσε τον Μητροπολίτη Φιλαδελφείας ως Πατριαρχικό Έξαρχο στην Αυστραλία μέχρι τον Νοέμβριο του 1969. Διορίσθηκε Πρωτοσύγκελλος της Ιεράς Μητροπόλεως Γερμανίας από τον Μητροπολίτη πλέον Γερμανίας Ιάκωβο. Συνεργάσθηκε με τον Μητροπολίτη Ιάκωβο για την αναδιοργάνωση της Μητροπόλεως και των ενοριών σε νέες βάσεις, σύμφωνα με τις τότε ανάγκες των μεταναστών. Τον Δεκέμβριο του 1971, ο Οικουμενικός Πατριάρχης Αθηναγόρας τον διόρισε Πατριαρχικό Επίτροπο της Μητρόπολης, μετά τον θάνατο του Ιακώβου. 

Εγγράφηκε στο Πανεπιστήμιο της Βόννης και σπούδασε Πατρολογία και Εκκλησιαστική Ιστορία. Το 1980 διορίσθηκε καθηγητής και αποσπάστηκε στα Ελληνικά σχολεία της Γερμανίας.

Χειροτονήθηκε επίσκοπος Λαμψάκου την 3η Νοεμβρίου 1985 στη Ζυρίχη από τον Μητροπολίτη Ελβετίας Δαμασκηνό και υπηρέτησε ως βοηθός στην Ιερά Μητρόπολη Ελβετίας, υπεύθυνος προσωπικού του Ορθόδοξου Κέντρου και Πνευματικός του Μεταπτυχιακού Ινστιτούτου Ορθοδόξου Θεολογίας, θέσεις τις οποίες διατήρησε μέχρι το 2018). Από το 2001 έως το 2003 διετέλεσε τοποτηρητής της Ιεράς Μητροπόλεως Ελβετίας και Προϊστάμενος του Ορθοδόξου Κέντρου του Οικουμενικού Πατριαρχείου, διορισμένος από τον Οικουμενικό Πατριάρχη Βαρθολομαίο. Προσέφερε τις υπηρεσίες του στο ποιμαντικό και ευρύτερο πνευματικό έργο της Μητροπόλεως, όπως και στις διορθόδοξες και διεκκλησιαστικές δραστηριότητες του Ορθόδοξου Κέντρου. Εκπροσώπησε τον Πατριάρχη Βαρθολομαίο σε πολλές οικουμενικές εκδηλώσεις και έλαβε μέρος σε πολλά θεολογικά συνέδρια. 

Στις 10 Ιουλίου 2018, με απόφαση της Αγίας και Ιεράς Συνόδου του Οικουμενικού Πατριαρχείου, εξελέγη παμψηφεί Μητροπολίτης Ανέων, Υπέρτιμος και Έξαρχος Ιωνίας. Έκτοτε, διαμένει εντός των ορίων της Ιεράς Μητροπόλεως Νέας Ιωνίας στην Αττική.

## Εργογραφία
* 

## Παραπομπές
Κατηγορία:Έλληνες κληρικοί
Ανέων Μακάριος
Κατηγορία:Απόφοιτοι της Ιεράς Θεολογικής Σχολής της Χάλκης
Κατηγορία:Απόφοιτοι του Πανεπιστημίου της Βόννης
Κατηγορία:Έλληνες συγγραφείς του 20ού αιώνα

Κατηγορία:Θρησκευτικά πρόσωπα και προσωπικότητες
Ριβιέρα της Μπούντβα

thumb|325px|Μια άποψη της Ριβιέρας της Μπούντβα όπως φαίνεται από τα βουνά.
Με την ονομασία **Ριβιέρα της Μπούντβα** (σερβ. Будванска ривијера, μεταγρ. *Budvanska rivijera*) είναι γνωστή μια λωρίδα της βαλκανικής ακτής της Αδριατικής Θάλασσας μήκους 35 χιλιομέτρων, που περιβάλλει την πόλη Μπούντβα στο δυτικό Μαυροβούνιο. Εντάσσεται στην ευρύτερη γεωγραφική και ιστορική περιοχή που είναι γνωστή ως Παράκτιο Μαυροβούνιο (*Montenegrin Littoral*). Η Ριβιέρα της Μπούντβα βρίσκεται κατά προσέγγιση στο μέσο της ακτής του Μαυροβουνίου και αποτελεί κέντρο του μαυροβουνιακού θαλάσσιου τουρισμού. Υπάρχουν συνολικώς 21 χιλιόμετρα παραλίας κατά μήκος της ριβιέρας.

## Οικισμοί
Οι γνωστότεροι οικισμοί κατά μήκος της Ριβιέρας της Μπούντβα είναι οι εξής:

* Μπούντβα
* Μπέτσιτσι
* Μίλοτσερ
* Σβέτι Στέφαν
* Πέτροβατς να Μόρου

## Δείτε επίσης
* Τουρισμός στο Μαυροβούνιο
* Ριβιέρα

## Παραπομπές


  
Κατηγορία:Γεωγραφικοί σχηματισμοί του Μαυροβουνίου
Κατηγορία:Τουρισμός στο Μαυροβούνιο
Κομητεία Σίνταρ (Μιζούρι)

Η **Κομητεία Σίνταρ** () είναι κομητεία στην πολιτεία του Μιζούρι των Ηνωμένων Πολιτειών. Κατά την απογραφή του 2020, ο πληθυσμός ήταν 14.188 κάτοικοι. Η διοικητική πρωτεύουσα (*έδρα*) είναι το Στόκτον.

Η κομητεία ιδρύθηκε στις 14 Φεβρουαρίου 1845 και πήρε το όνομά της από τον Σίνταρ Κρικ, έναν παραπόταμο του ποταμού Σακ, ο οποίος με τη σειρά του πήρε το όνομά του από τον ανατολικό κόκκινο κέδρο, ένα κοινό δέντρο της περιοχής.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 499 τετραγωνικών μιλίων (1.290 km2 ), εκ των οποίων τα 474 τετραγωνικά μίλια (1.230 km2 ) είναι στεριά και τα 24 τετραγωνικά μίλια (62 km2 ) (4,8%) καλύπτονται από ύδατα (λίμνες, ποτάμια). Η υδάτινη περιοχή περιλαμβάνει διάφορα ποτάμια και τη λίμνη Στόκτον.

### Γειτονικές κομητείες

* Κομητεία Σεντ Κλερ (βόρεια)
* Κομητεία Πολκ (ανατολικά)
* Κομητεία Ντέιντ (νότια)
* Κομητεία Βέρνον (δυτικά)

## Παραπομπές


Κατηγορία:Κομητείες του Μιζούρι
Κομητεία Σίνταρ (Νεμπράσκα)

Η **Κομητεία Σίνταρ** () είναι κομητεία στην πολιτεία της Νεμπράσκα των Ηνωμένων Πολιτειών. Κατά την απογραφή του 2020, ο πληθυσμός ήταν 8.380 κάτοικοι.Η διοικητική πρωτεύουσα (*έδρα*) είναι το Χάρτινγκτον.

Η κομητεία σχηματίστηκε το 1857 και πήρε το όνομά της από τα δέντρα Κέδρου στην περιοχή.

## Γεωγραφία
Η κομητεία Σίνταρ βρίσκεται στο βόρειο άκρο της Νεμπράσκα. Τα βόρεια σύνορά της εφάπτονται της νότιας γραμμής των συνόρων της πολιτείας της Νότιας Ντακότα, απέναντι από τον ποταμό Μιζούρι.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 746 τετραγωνικών μιλίων (1.930 km2), εκ των οποίων τα 740 τετραγωνικά μίλια (1.900 km2) είναι γη και τα 5,5 τετραγωνικά μίλια (14 km2) (0,7%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Κλέι, Νότια Ντακότα (βορειοανατολικά)
* Κομητεία Ντίξον (ανατολικά)
* Κομητεία Γουέιν (νότια)
* Κομητεία Πιρς (νοτιοδυτικά)
* Κομητεία Νοξ (δυτικά)
* Κομητεία Γιάνκτον, Νότια Ντακότα (βορειοδυτικά)

## Παραπομπές


Κατηγορία:Κομητείες της Νεμπράσκα
Καλαφάτη Μυκόνου

Η **Καλαφάτη** είναι οικισμός και παραλία της Μυκόνου στις Κυκλάδες και το Νότιο Αιγαίο.

## Γενικά στοιχεία
Η Καλαφάτη βρίσκεται στα ανατολικά παράλια του νησιού, σε υψόμετρο 27 μέτρα και απέχει περίπου 12 χιλιόμετρα δυτικά από την Χώρα (την πρωτεύουσα και λιμάνι του νησιού). Αποτελεί δημοφιλή προορισμό για τους windsurfers λόγω των ισχυρών ανέμων ενώ διαθέτει πολλά κέντρα εστίασης, διασκέδασης και τουριστικά καταλύματα. 

Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Άνω Μερά και τις νησίδες Κταπόδια και Τραγονήσι αποτελούν την κοινότητα Άνω Μερά που υπάγεται στη Δημοτική Ενότητα Μυκόνου του Δήμου Μυκόνου ενώ σύμφωνα με την απογραφή 2021 έχει 128 κατοίκους.   

## Παραπομπές


Κατηγορία:Χωριά της Μυκόνου
Κομητεία Χάμπολτ (Καλιφόρνια)

Η **Κομητεία Χάμπολτ** () είναι κομητεία στην πολιτεία της Καλιφόρνια των Ηνωμένων Πολιτειών. Κατά την απογραφή του 2020, ο πληθυσμός ήταν 136.463 κάτοικοι. Η διοικητική πρωτεύουσα (*έδρα*) είναι η Γιουρίκα. Η κομητεία Χάμπολντ σχηματίστηκε το 1853 από τμήματα της κομητείας Τρίνιτι.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 4.052 τετραγωνικών μιλίων (10.490 km2), εκ των οποίων τα 3.568 τετραγωνικά μίλια (9.240 km2) είναι στεριά και τα 484 τετραγωνικά μίλια (1.250 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Καλιφόρνια
Κομητεία Χάμπολτ (Νεβάδα)

Η **Κομητεία Χάμπολτ** () είναι κομητεία στην πολιτεία της Νεβάδα των Ηνωμένων Πολιτειών. Κατά την απογραφή του 2020, ο πληθυσμός ήταν 17.285 κάτοικοι. Η διοικητική πρωτεύουσα (*έδρα*) είναι το Γουινεμούκα.
## Ιστορία
Η κομητεία Χάμπολντ είναι η παλαιότερη κομητεία στη Νεβάδα, η οποία δημιουργήθηκε από το Νομοθετικό Σώμα της Γιούτα το 1856. Ήταν επίσης μία από τις αρχικές εννέα κομητείες της Νεβάδα που δημιουργήθηκαν το 1861. Η κομητεία πήρε το όνομά της από τον ποταμό Χάμπολντ , ο οποίος ονομάστηκε από τον Αλεξάντερ φον Χάμπολντ, Γερμανό φυσιοδίφη, ταξιδιώτη και πολιτικό.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 9.658 τετραγωνικά μίλια (25.010 km2) , εκ των οποίων τα 9.641 τετραγωνικά μίλια (24.970 km2) είναι στεριά και τα 17 τετραγωνικά μίλια (44 km2) (0,2%) καλύπτονται από ύδατα (λίμνες, ποτάμια).Είναι η τέταρτη μεγαλύτερη κομητεία της Νεβάδα σε έκταση.

### Γειτονικές κομητείες
* Κομητεία Χάρνεϊ, Όρεγκον (βόρεια)
* Κομητεία Malheur, Όρεγκον (βόρεια)
* Κομητεία Owyhee, Άινταχο (βορειοανατολικά)
* Κομητεία Έλκο (ανατολικά)
* Κομητεία Λάντερ (νοτιοανατολικά)
* Κομητεία Πέρσινγκ (νότια)
* Κομητεία Γουάσοου (δυτικά)

## Παραπομπές


Κατηγορία:Κομητείες της Νεβάδα
Ιερά Μητρόπολις Μέμφιδος

Η **Ιερά Μητρόπολις Μέμφιδος**, είναι μια από τις επαρχίες του Πατριαρχείου Αλεξάνδρειας και πάσης Αφρικής.

Η Μητρόπολη έχει ιδρυθεί το 1909 και σήμερα περιλαμβάνει περιοχές πέριξ του Καΐρου.

Σημερινός μητροπολίτης είναι ο Νικόδημος (Πριάγγελος), ο οποίος ταυτόχρονα υπηρετεί και ως Πατριαρχικός Επίτροπος Καΐρου.

## Ιστορικά στοιχεία
Ορθόδοξοι επίσκοποι της πόλης Μέμφιδος — της  πρωτεύουσας του Παλαιού Βασιλείου της Αιγύπτου — μαρτυρούνται ήδη από τον 4ο αιώνα. Ο Επίσκοπος Αντίοχος συμμετείχε στην Α΄ Οικουμενική Σύνοδο (Νίκαια, 325 μ.Χ.), ενώ ο Επίσκοπος Ιωάννης Αρκάφας υπήρξε αντίπαλος του Αγίου Αθανασίου του Μεγάλου, Πατριάρχη Αλεξανδρείας.

Με τη σύγχρονη μορφή της, η Ιερά Μητρόπολις Μέμφιδος, ιδρύθηκε στις 20 Νοεμβρίου 1909, από τον Πατριάρχη Αλεξανδρείας Φώτιο. Πρώτος Μητροπολίτης εξελέγη ο μέχρι τότε Μητροπολίτης πρώην Χαλεπίου Νεκτάριος Ιορδανίδης.

## Επισκοπικός κατάλογος

## Ναοί
* Ιερός Καθεδρικός Ναός «εις Φυγήν εις Αίγυπτον» Παναγίας Ηλιουπόλεως Καΐρου
* Ιερός Ναός Εισοδίων της Θεοτόκου, εντός του Σπετσεροπουλείου Ορφανοτροφείου Ηλιουπόλεως Καΐρου
* Ιερός Ναός Αγίου Παντελεήμονος, Ηλιουπόλεως Καΐρου (εντός του Νοσοκομείου Ελληνικής Κοινότητος Καϊρου)
* Ιερός Ναός Αγίου Δημητρίου Ζεϊτούν 
* Ιερός Ναός Αγίου Σπυρίδωνος Χελουάν
* Ιερός Ναός Αγίων Αναργύρων Σούμπρας

## Παραπομπές

## Εξωτερικοί σύνδεσμοι
Ιστοσελίδα Πατριαρχείου Αλεξανδρείας - Πατριαρχική Επιτροπεία Καΐρου/
Μέμφιδος
Ρόμπιν Παρκς

Η **Ρόμπιν Παρκς** (, 19 Ιουλίου 1992) είναι Αμερικανίδα, πολιτογραφημένη Ελληνίδα, επαγγελματίας καλαθοσφαιρίστρια, η οποία αγωνίζεται ως πάουερ φόργουορντ/σμολ φόργουορντ για τον Αθηναϊκό.

## Σταδιοδρομία
Μετά το κολέγιο, η Παρκς αγωνίστηκε κυρίως σε ευρωπαϊκούς συλλόγους, όπως οι: Γκραν Κανάρια, Κάμπους Προμέτε, Σαν Άντρια, Βαλένθια, Σαραγόσα. 

Τον Ιούνιο του 2025, υπέγραψε συμβόλαιο με τον Αθηναϊκό.

### WNBA

#### Σικάγο Σκάι (2023)
Η Παρκς υπέγραψε συμβόλαιο προετοιμασίας με τους Σικάγο Σκάι στις 5 Φεβρουαρίου 2023, όπου στη συνέχεια υπέγραψε συμβόλαιο. Έκανε το ντεμπούτο της στο WNBA στις 26 Μαΐου 2023, εναντίον των Ουάσινγκτον Μίστικς, καταγράφοντας 1 ριμπάουντ σε 6 λεπτά. Σκόραρε 9 πόντους εναντίον των Νιου Γιορκ Λίμπερτι στις 4 Ιουνίου 2023. Στις 21 Απριλίου 2024, αποδεσμεύθηκε από την ομάδα

#### Κονέκτικατ Σαν (2025)
Στις 4 Φεβρουαρίου 2025, η Παρκς υπέγραψε συμβόλαιο προετοιμασίας με τους Κονέκτικατ Σαν. Εντάχθηκε στην ομάδα, αλλά αποδεσμεύθηκε στις 2 Ιουνίου, αγωνιζόμενη σε 6 παιχνίδια.

## Εθνική ομάδα
Η Παρκς πολιτογραφήθηκε Ελληνίδα υπήκοος και αγωνίστηκε με την εθνική ομάδα γυναικών στο Ευρωμπάσκετ 2025.

## Παραπομπές


## Εξωτερικοί σύνδεσμοι
* Βιογραφικό στο WNBA
* Βιογραφικό στους VCU Rams

Κατηγορία:Αμερικανίδες καλαθοσφαιρίστριες
Κατηγορία:Ελληνίδες αθλήτριες της καλαθοσφαίρισης
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Πολιτογραφημένοι πολίτες της Ελλάδας
Κατηγορία:Πολιτογραφημένοι καλαθοσφαιριστές
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Βαλένθια Μπάσκετ
Κατηγορία:Καλαθοσφαιρίστριες Σικάγο Σκάι
Κατηγορία:Καλαθοσφαιρίστριες του WNBA
Κατηγορία:Καλαθοσφαιρίστριες Ουάσινγκτον Μίστικς
Κατηγορία:Καλαθοσφαιρίστριες Αθηναϊκού
Ώρα στο Μαυροβούνιο

Η **ώρα στο [[Μαυροβούνιο]]** είναι η ώρα Κεντρικής Ευρώπης (CET, UTC+01:00). Η θερινή ώρα ισχύει στη χώρα όπως ακριβώς και στα κράτη της Ευρωπαϊκής Ενώσεως, δηλαδή από την τελευταία Κυριακή του Μαρτίου μέχρι την τελευταία Κυριακή του Οκτωβρίου κάθε έτους. Το Μαυροβούνιο δεν έχει υιοθετήσει ποτέ άλλη ώρα εκτός από τη CET από τότε που έγινε ανεξάρτητο κράτος το 2006.

## Τρόπος γραφής του χρόνου
Οι Μαυροβούνιοι χρησιμοποιούν την 24ωρη γραφή των ωρών, δηλαδή γράφουν π.χ. 17:20 αντί 5:20 μ.μ..

## Βάση δεδομένων ζώνης ώρας
Στη βάση δεδομένων ζώνης ώρας IANA το Μαυροβούνιο εκπροσωπείται από το **Europe/Podgorica**.

## Δείτε επίσης
* Ώρα στη Βοσνία και Ερζεγοβίνη

## Παραπομπές


## Εξωτερικοί σύνδεσμοι
* Η ώρα στο Μαυροβούνιο αυτή τη στιγμή, από το *Time.is*

Μαυροβουνιο
Ωρα
Λάουρα Μπεατρίς Εσκιβέλ

Η **Λάουρα Μπεατρίς Εσκιβέλ Βαλδές** (ισπ. *Laura Beatriz Esquivel Valdés*, γενν. 30 Σεπτεμβρίου 1950) είναι Μεξικανή μυθιστοριογράφος, σεναριογράφος και πρώην βουλεύτρια της Βουλής των Αντιπροσώπων του Μεξικού με το κόμμα Μορένα, από το 2015 έως το 2018. Το πρώτο της μυθιστόρημα, το *Como agua para chocolate* (1989) σημείωσε μεγάλη επιτυχία στο Μεξικό και τις ΗΠΑ, και το 1992 μεταφέρθηκε στον κινηματογράφο ως η βραβευμένη ταινία με τον ελληνικό τίτλο *[[Σοκολάτα σε καυτό νερό]]*.

Η Εσκιβέλ γεννήθηκε στο Πόλη του Μεξικού και σπούδασε Θέατρο και δραματική δημιουργία» στο Κέντρο Τεχνών του Θεάτρου (CADAC), με ειδίκευση στο παιδικό θέατρο. Κατέχει διπλώματα στην προσχολική εκπαίδευση (1996-1968), στη διδασκαλία θεατρικών εργαστηρίων και στην παιδική λογοτεχνία (1997).

Από το 1970 μέχρι το 1980 έγραφε το σενάριο για παιδικά προγράμματα της μεξικανικής τηλεοράσεως, ενώ το 1983 ίδρυσε το *Centro de Invención Permanente*. Το έργο της στην τηλεόραση την παρεκίνησε να αφοσιωθεί στη συγγραφή σεναρίων για τον κινηματογράφο. Τότε ήταν που απεφάσισε να γράψει το πρώτο της μυθιστόρημα, που έγινε η ταινία *Σοκολάτα σε καυτό νερό*.

## Παραπομπές


Κατηγορία:Μεξικανοί μυθιστοριογράφοι
Κατηγορία:Μεξικανοί σεναριογράφοι
Κατηγορία:Γυναίκες συγγραφείς
Κατηγορία:Μεξικανοί πολιτικοί
Βραχυμύσταξ

Ο **βραχυμύσταξ** (επιστημονική-λατινική ονομασία *Brachymystax*), γνωστός κοινώς ως **λένοκ**, **ασιατική πέστροφα** και **πέστροφα της [[Μαντζουρία]]ς**, είναι γένος ψαριών που ανήκουν στην οικογένεια της πέστροφας και του σολομού, τις σολομίδες. Συναντώνται να κολυμπούν σε ποτάμια και λίμνες στη Μογγολία, το Καζακστάν, την ευρύτερη Σιβηρία (συμπεριλαμβανομένης και της Ρωσικής Άπω Ανατολής), τη βόρεια Κίνα και την Κορέα.

## Είδη
Σήμερα αναγνωρίζονται έως τέσσερα είδη στο γένος, από τα οποία τα τρία είναι ενταγμένα στη FishBase, τα εξής:

* *[[Brachymystax lenok]]* (Pallas, 1773) — «λενόκ με κοφτό ρύγχος»
* *[[Brachymystax savinovi]]*, Mitrofanov, 1959
* *[[Brachymystax tumensis]]*, T. Mori, 1930 — «αμβλύρρυγχο λενόκ»

Υπάρχει και ένα τέταρτο είδος, ο *[[Brachymystax tsinlingensis]]*, που περιγράφηκε από τον Κινέζο Li Sze-Chung το 1966 και επαναξιολογήθηκε το 2015.

## Χαρακτηριστικά
Οι βραχυμύστακες μπορεί να έχουν μυτερό ρύγχος (*B. lenok*) ή αμβλύ ρύγχος (*B. tumensis*). Παραδοσιακά, αμφότερες οι παραλλαγές εντάσσονταν στο είδος *B. lenok*, αλλά σήμερα αναγνωρίζονται γενικώς ως δύο ξεχωριστά είδη. Το σώμα τους είναι σχετικώς στρογγυλευμένο και διάστικτο με σκούρες καφέ κηλίδες. Τα κοιλιακά τους πτερύγια έχουν συνήθως μια κοκκινωπή απόχρωση, ενώ τα θωρακικά πτερύγια μια κιτρινωπή. Τα ενήλικα ζυγίζουν έως και 15 κιλά, ενώ σε μήκος μπορούν να φθάσουν το 1,05 μέτρο.

## Παραπομπές


Κατηγορία:Σολομόμορφα
Κατηγορία:Ψάρια της Ασίας
Προεδρικές εκλογές στο Ουζμπεκιστάν 2023

Οι πρόωρες προεδρικές εκλογές διεξήχθησαν στο Ουζμπεκιστάν στις 9 Ιουλίου 2023. Οι πρόωρες εκλογές προκηρύχθηκαν μετά την έγκριση του συνταγματικού δημοψηφίσματος κατά το οποίο επανακαθορίστηκαν οι θητείες και ο πρόεδρος Σαβκάτ Μιρζιγιάγιεφ μπορεί πλέον να υπηρετήσει ακόμη δύο επταετείς θητείες.

## Ιστορικό
Ένα συνταγματικό δημοψήφισμα διεξήχθη στο Ουζμπεκιστάν στις 30 Απριλίου 2023. Το δημοψήφισμα αφορούσε προτεινόμενες τροποποιήσεις στο σύνταγμα.

Το κοινοβούλιο ενέκρινε τη διεξαγωγή του δημοψηφίσματος στις 15 Μαρτίου 2023. Οι τροποποιήσεις εγκρίθηκαν στο δημοψήφισμα με πάνω από 90% υπέρ, γεγονός που θα επιτρέψει στον Σαβκάτ Μιρζιγιάγιεφ να είναι πρόεδρος για δύο επιπλέον θητείες εφόσον επανεκλεγεί.

Η νομοθεσία του Ουζμπεκιστάν απαιτεί τουλάχιστον 33% των εγγεγραμμένων ψηφοφόρων να συμμετάσχουν στις προεδρικές εκλογές, διαφορετικά αυτές θα κηρυχθούν άκυρες. Ο νόμος προβλέπει επίσης δεύτερο γύρο αν κανείς υποψήφιος δεν συγκεντρώσει πάνω από 50% των ψήφων. Στην πράξη, κανένα από αυτά τα ενδεχόμενα δεν έχει συμβεί μέχρι σήμερα, καθώς κάθε προεδρική εκλογή από την ανεξαρτησία της χώρας το 1991 έχει καταλήξει με τον νικητή να λαμβάνει πάνω από 80% των ψήφων και συμμετοχή άνω του 79%, ενώ κάθε εν ενεργεία πρόεδρος που έθεσε υποψηφιότητα επανεκλέχθηκε.

## Διεξαγωγή
Το Γραφείο Δημοκρατικών Θεσμών και Ανθρωπίνων Δικαιωμάτων (ODIHR) ανέφερε ότι οι εκλογές «στερούνταν αυθεντικού πολιτικού ανταγωνισμού παρά κάποιες προσπάθειες μεταρρύθμισης». Η έκθεσή τους κατέγραψε «ενδείξεις παραποίησης με ψήφους καθώς και πολυάριθμες παρατηρήσεις φαινομενικά πανομοιότυπων υπογραφών στους εκλογικούς καταλόγους», σημειώνοντας ότι «κανείς από τους εγγεγραμμένους υποψηφίους δεν επέκρινε δημόσια τον εν ενεργεία πρόεδρο ούτε παρουσίασε εναλλακτικές πολιτικές απόψεις και η προεκλογική εκστρατεία παρέμεινε υποτονική, με παρατηρητές να σημειώνουν ότι οι εκδηλώσεις συχνά έμοιαζαν σκηνοθετημένες.» Η αποστολή, πάντως, εκτίμησε ιδιαίτερα την προετοιμασία για τις προεδρικές εκλογές.

## Αποτελέσματα
Ο πρόεδρος του Ουζμπεκιστάν Σαβκάτ Μιρζιγιάγιεφ επανεξελέγη με ποσοστό 88%. Τα προκαταρκτικά αποτελέσματα των εκλογών ανακοινώθηκαν σε ενημέρωση από τον πρόεδρο της Κεντρικής Εκλογικής Επιτροπής του Ουζμπεκιστάν, Ζαϊνιντίν Νιζαμχοτζάγιεφ. Πάνω από 15 εκατομμύρια ψηφοφόροι συμμετείχαν στις εκλογές.

## Παραπομπές


2023
Ουζμπεκισταν
Σωληνόστομος

Ο **σωληνόστομος** (επιστημονική-λατινική ονομασία *Solenostomus*) είναι γένος ψαριών που ανήκουν στη δική τους, ιδιαίτερη ομώνυμη οικογένεια, τις **σωληνοστομίδες** (* Solenostomidae*), η οποία δεν περιλαμβάνει κανένα άλλο γένος («μονοτυπική οικογένεια»). Συνώνυμες ονομασίες του γένους είναι οι **σωληνιχθύς** (*Solenichthys*, Bleeker 1864) και **σωληνοστοματιχθύς** (*Solenostomatichthys*, Bleeker 1874)

## Είδη
Σήμερα αναγνωρίζονται τα παρακάτω 6 είδη σωληνόστομου

* *[[Solenostomus armatus]]*, M.C.W Weber, 1913
* *[[Σωληνόστομος ο κυανόπτερος|Solenostomus cyanopterus]]*, Bleeker, 1854
* *[[Solenostomus halimeda]]*, J.W. Orr, Fritzsche & Randall, 2002
* *[[Σωληνόστομος ο λεπτός|Solenostomus leptosoma]]*, S. Tanaka (I), 1908
* *Solenostomus paegnius*, Jordan & Thompson, 1914
* *[[Σωληνόστομος ο παράδοξος|Solenostomus paradoxus]]* (Pallas, 1770)

## Παραπομπές


Κατηγορία:Συγναθόμορφα
Πρόεδρος του Ουζμπεκιστάν

Ο **πρόεδρος της Δημοκρατίας του Ουζμπεκιστάν** () είναι ο αρχηγός του κράτους και της εκτελεστικής εξουσίας στο Ουζμπεκιστάν. Το αξίωμα του Προέδρου θεσπίστηκε το 1991, αντικαθιστώντας τη θέση του Προέδρου του Προεδρείου του Ανώτατου Σοβιέτ της Ουζμπεκικής ΣΣΔ, η οποία υπήρχε από το 1925. Ο πρόεδρος εκλέγεται άμεσα για επταετή θητεία, από πολίτες του Ουζμπεκιστάν που έχουν συμπληρώσει το 18ο έτος της ηλικίας τους.

Ο Ισλάμ Καρίμοφ ήταν ο μόνος πρόεδρος του Ουζμπεκιστάν για 25 χρόνια μετά την ίδρυση του αξιώματος· κέρδισε τρεις διαδοχικές εκλογές, τις οποίες πολλοί θεωρούν ότι ήταν νοθευμένες. Οι περισσότερες αντιδράσεις υπήρξαν για την τρίτη εκλογή του, καθώς είχε ήδη εκλεγεί δύο φορές και το ισχύον Σύνταγμα όριζε μέγιστο όριο δύο θητειών. Η επίσημη εξήγηση ήταν ότι η πρώτη του θητεία, διάρκειας πέντε ετών, πραγματοποιήθηκε υπό το προηγούμενο Σύνταγμα και δεν υπολογιζόταν στο νέο όριο. Πέθανε εν ενεργεία στις 2 Σεπτεμβρίου 2016. Κοινή συνεδρίαση των δύο σωμάτων της Ανώτατης Συνέλευσης του Ουζμπεκιστάν διόρισε τον πρωθυπουργό Σαβκάτ Μιρζιγιάγιεφ ως προσωρινό πρόεδρο στις 8 Σεπτεμβρίου 2016. Τον Δεκέμβριο του 2016 ο Μιρζιγιάγιεφ εκλέχθηκε πρόεδρος με λαϊκή ψήφο, αν και διεθνείς παρατηρητές περιέγραψαν την εκλογική διαδικασία ως μη ελεύθερη και αδιάφανη, λόγω περιορισμών στην ενημέρωση των μέσων και παρατυπιών στην ψηφοφορία.

## Κατάλογος

## Παραπομπές


Προεδρος
Εσμέ Στιούαρτ, 2ος δούκας του Ρίτσμοντ

Ο **Εσμέ Στιούαρτ**, 2ος δούκας του Ρίτσμοντ, 5ος δούκας του Λένοξ (2 Νοεμβρίου 1649) 10 Αυγούστου 1660) ήταν γιος και κληρονόμος του Ιακώβου Στιούαρτ 1ου δούκα του Ρίτσμοντ, 4ου δούκα του Λένοξ (1612–1655), κυρίου του Κόμπχαμ Χολ στο Κεντ, και της συζύγου του Μαίρη Βίλιερς (1622–1685), μοναχοκόρης του Τζορτζ Βίλιερς, 1ου δούκα του Μπάκιγχαμ.

Ο πατέρας του, ο οποίος ήταν πιστός υποστηρικτής του βασιλιά Καρόλου Α΄ κατά τη διάρκεια του Εμφυλίου Πολέμου, απεβίωσε το 1655 και ο Εσμέ και η μητέρα του εξορίστηκαν στη Γαλλία. Απεβίωσε από ευλογιά το 1660, σε ηλικία 10 ετών, στο Παρίσι, όταν οι τίτλοι του πέρασαν στον 1ο του εξάδελφο, τον Κάρολο Στιούαρτ, 3ο δούκα του Ρίτσμοντ, 6ο δούκα του Λένοξ (1638–1672).

## Μνημείο
Τάφηκε στις 4 Σεπτεμβρίου 1660  στο αβαείο του Γουέστμινστερ, στο *Θόλο του Ρίτσμοντ*  στο Παρεκκλήσιο του Ερρίκου Ζ΄ (ο βασιλιάς αυτός ήταν προηγουμένως κόμης του Ρίτσμοντ) επάνω από το οποίο σώζεται το απλό μνημείο του, που αποτελείται από έναν μαύρο οβελίσκο τοποθετημένο σε έναν τοίχο και στηριγμένο σε τέσσερα μικρά κρανία, και στεφανώνεται από μία τεφροδόχο, που περιέχει την καρδιά του. Στο βάθρο υπάρχει χαραγμένο ένα δουκικό στέμμα και τα γράμματα "E S, R, L" (για τον Έσμε Στιούαρτ, του Ρίτσμοντ, του Λένοξ). Η λατινική επιγραφή μπορεί να μεταφραστεί ως:

: *Ιερό στη μνήμη του. Σε αυτή την τεφροδόχο περικλείεται η καρδιά, ενώ από κάτω αναπαύεται το σώμα, του πιο επιφανούς δούκα, Εσμέ Στιούαρτ. Ας γνωρίζει, όποιος αναζητά την καταγωγή του, ότι κληρονόμησε από τον πατέρα του Ιάκωβο δούκα του Ρίτσμοντ και του Λένοξ, τον ίδιο τίτλο και βαθμό, ενώ από τη μητέρα του Μαίρη, μοναχοκόρη του Γεωργίου δούκα του Μπάκιγχαμ, άντλησε τη ζωή και το πνεύμα του, το οποίο αργότερα εξέπνευσε στο Παρίσι στο 11ο έτος της ηλικίας του, την 14η* (sic, θα έπρεπε να είναι η 10η) *ημέρα του Αυγούστου, στο έτος σωτηρίας του ανθρώπου 1660* .

## Αναφορές

Κατηγορία:Οίκος των Στιούαρτ
Βουλευτικές εκλογές στο Ουζμπεκιστάν 2024

Διεξήχθησαν κοινοβουλευτικές εκλογές στο Ουζμπεκιστάν στις 27 Οκτωβρίου 2024 για την εκλογή μελών του Νομοθετικού Σώματος.

## Εκλογικό σύστημα
Τα 150 μέλη του Νομοθετικού Σώματος εκλέγονται μέσω παράλληλου εκλογικού συστήματος: οι μισοί εκλέγονται σε μονοεδρικές περιφέρειες με το σύστημα του πλειοψηφικού μιας ψήφου, ενώ οι άλλοι μισοί εκλέγονται με αναλογική εκπροσώπηση με κλειστή λίστα σε μία ενιαία εθνική εκλογική περιφέρεια, με εκλογικό όριο 7% και χρησιμοποιώντας τη μέθοδο Hare. Αν συμμετάσχει λιγότερο από το ένα τρίτο των εκλογέων, οι εκλογές θεωρούνται άκυρες, ενώ αν κανένα κόμμα δεν ξεπεράσει το εκλογικό όριο για τις αναλογικές έδρες, οι εκλογές για αυτές τις έδρες θεωρούνται επίσης άκυρες. Τουλάχιστον το 40% των υποψηφίων πρέπει να είναι γυναίκες.

## Αποτελέσματα
Η συμμετοχή ξεπέρασε το όριο του 33% που απαιτείται για να θεωρηθεί έγκυρη η εκλογική διαδικασία. Όλοι οι υποψήφιοι προέρχονταν από τα πέντε εγγεγραμμένα πολιτικά κόμματα της χώρας, κανένα από τα οποία δεν είναι στην αντιπολίτευση προς την κυβέρνηση του προέδρου Σαβκάτ Μιρζιγιάγιεφ.

Τα αποτελέσματα των εκλογών έδειξαν 64 έδρες για το Κίνημα Επιχειρηματιών και Επιχειρηματιών – Φιλελεύθερο Δημοκρατικό Κόμμα Ουζμπεκιστάν, 29 για το Δημοκρατικό Κόμμα Ουζμπεκιστάν, 20 για το Λαϊκό Δημοκρατικό Κόμμα Ουζμπεκιστάν, 21 για το Σοσιαλδημοκρατικό Κόμμα Δικαιοσύνης και 16 για το Οικολογικό Κόμμα του Ουζμπεκιστάν.

## Μετά τις εκλογές
Ο Οργανισμός για την Ασφάλεια και τη Συνεργασία στην Ευρώπη επέκρινε τις εκλογές για την έλλειψη «πραγματικής επιλογής» για τους ψηφοφόρους, καθώς όλα τα κοινοβουλευτικά κόμματα είναι πιστά στον Πρόεδρο και η αντιπολίτευση καταπιέζεται. Ωστόσο, ο οργανισμός επαίνεσε τις μεταρρυθμίσεις στο εκλογικό σύστημα που προέβλεπαν περισσότερες έδρες για τις γυναίκες.

## Παραπομπές

2024
Ουζμπεκισ
Yakovlev AIR-6

Το **Yakovlev AIR-6** ήταν σοβιετικό ελαφρύ αεροσκάφος γενικής χρήσεως το οποίο ανέπτυξε το Γραφείο Σχεδιασμού Yakovlev τη δεκαετία του 1930. Επρόκειτο για ένα μονοκινητήριο υψηλοπτέρυγο μονοπλάνο, σχεδιαστικά βασισμένο στο προγενέστερο AIR-5. 

## Σχεδιασμός και ανάπτυξη
Το 1932 ο Σοβιετικός αεροναυπηγός Αλεξάντρ Γιάκοβλεφ εργάζονταν ως επικεφαλής μηχανικός στο Γραφείο Σχεδιασμού Polikarpov, όπου και σχεδίασε το AIR-5, ένα υψηλοπτέρυγο μονοπλάνο με άτρακτο από ατσάλινους σωλήνες και ξύλινη πτέρυγα το οποίο προωθούνταν από τον αμερικανικής προέλευσης αστεροειδή κινητήρα Wright J-4 Whirlwind που μπορούσε να αποδώσει έως και 200&nbsp;hp. Παρόλο που το AIR-5 πέρασε τις κρατικές δοκιμές αποδοχής, δεν εντάχθηκε σε παραγωγή διότι η ΕΣΣΔ δεν διέθετε κάποιον εγχώριο κινητήρα αντίστοιχο του Whirlwind.

Εν τέλει ο Γιάκοβλεφ σχεδίασε μία μικρότερων διαστάσεων εκδοχή του AIR-5 που θα προωθούνταν από τον άμεσα διαθέσιμο Shvetsov M-11 των 100&nbsp;hp. Το καινούργιο αυτό αεροσκάφος ήταν το AIR-6 το οποίο μπορούσε να μεταφέρει έως και τρία άτομα, συμπεριλαμβανομένου του πιλότου.

## Επιχειρησιακή ιστορία
Το πρωτότυπο πραγματοποίησε την πρώτη του πτήση το 1932 και πέρασε τις κρατικές δοκιμές αποδοχής τον Οκτώβριο του επόμενου έτους. Ένα ατύχημα σχετιζόμενο με ένα άλλο αεροσκάφος σχεδίασης του Γιάκοβλεφ, του AIR-7, είχε ως συνέπεια ο ίδιος να απολυθεί από το Γραφείο Σχεδιασμού Polikarpov και να καθυστερήσει η έναρξη της παραγωγής των AIR-6 μέχρι να του επιτραπεί να στήσει το δικό του Γραφείο Σχεδιασμού. Συνολικά κατασκευάστηκαν 128 AIR-6, πολλά εκ των οποίων ως υδροπλάνα, ενώ είκοσι από αυτά παραδόθηκαν ως ασθενοφόρα.

## Χρήστες
;ΕΣΣΔ
*Σοβιετική Πολεμική Αεροπορία

;Μογγολία
*Πολεμική Αεροπορία της Μογγολίας

## Σημειώσεις


## Παραπομπές


## Βιβλιογραφία
* Gordon, Yefim, Dmitry Komissarov and Sergey Komissarov. *OKB Yakovlev: A History of the Design Bureau and its Aircraft*. Hinkley, UK: Midland Publishing, 2005. .
* Gunston, Bill. *The Osprey Encyclopedia of Russian Aircraft 1975–1995*. London: Osprey, 1995. .
* 

## Εξωτερικοί σύνδεσμοι
* 

AIR-6
Κατηγορία:Αεροσκάφη γενικής χρήσης
Καρλ Μπραντ (συγγραφέας)

Ο **Καρλ Μπραντ** (), ψευδώνυμο του **Καρλ Μύλερ**, (15 Οκτωβρίου 1895 - 17 Μαρτίου 1917) ήταν εξπρεσιονιστής ποιητής και πεζογράφος γερμανο-μοραβικής καταγωγής, ένας από τους γερμανόφωνους συγγραφείς της Πράγας.

## Βιογραφικά στοιχεία
Γεννήθηκε με το όνομα Καρλ Μύλερ το 1895 στο Βίτκοβιτς της Αυστροουγγαρίας, τώρα Βιτκόβιτσεμ τμήμα της πόλης Οστράβα στην Τσεχία. Η σύντομη ζωή του επισκιάστηκε από τη φτώχεια των γονιών του και τη σοβαρή του ασθένεια. Το 1896, η οικογένειά του μετακόμισε στην Πράγα. Έζησε με τους γονείς του στη Μάλα Στράνα και φοίτησε στη Γερμανική Εμπορική Ακαδημία από το 1911 έως το 1915. Σύχναζε στο καφέ Άρκο, όπου μεταξύ των φίλων του ήταν οι ποιητές του λεγόμενου Κύκλου της Πράγας Φραντς Βέρφελ και Γιοχάνες Ουρζίντιλ και μέσω αυτών γνώρισε τον Φραντς Κάφκα. Πέθανε στην Πράγα το 1918 από φυματίωση, από την οποία προσβλήθηκε γύρω στο 1913. 

## Λογοτεχνικό έργο
Κατά τη διάρκεια της ζωής του, ο Καρλ Μπραντ δημοσίευε στα εξπρεσιονιστικά περιοδικά *Die Aktion* και *Der Sturm*, καθώς και στον γερμανόφωνο τύπο της Πράγας. Ιδιαίτερη σημασία έχει το ημι-αυτοβιογραφικό διήγημα *Το σημείο καμπής* (*Der Wende*, 1916), η καταγραφή του θανάτου ενός λιμοκτονούντος. Θαυμαστής του Κάφκα, το 1916 έγραψε το διήγημα *Η Επιστροφή του Γκρέγκορ Σάμσα*, μια συνέχεια του μυθιστορήματος *[[Η Μεταμόρφωση (Φραντς Κάφκα)|Η Μεταμόρφωση]],* στο οποίο, το νεκρό σκαθάρι ξυπνάει σε έναν «σωρό σκουπιδιών» και ανεξήγητα αρχίζει να μεταμορφώνεται ξανά σε άνθρωπο.

Μετά τον θάνατό του, ο Ουρζίντιλ και ο Βέρφελ επέβλεψαν το αρχείο του. Το 1921, ο Ουρζίντιλ δημοσίευσε μια συλλογή ποιημάτων και διηγημάτων του Μπραντ με τον τίτλο *Η κληρονομιά ενός νεαρού*, στην οποία ο Βέρφελ συμπεριέλαβε έναν πρόλογο με τίτλο «Μνήμη του Καρλ Μπραντ». Ολόκληρο το έργο του Μπραντ δημοσιεύθηκε μετά θάνατον στο βιβλίο του μελετητή του Κάφκα Χάρτμουτ Μπίντερ *Προφίλ Πράγας: Ξεχασμένοι Συγγραφείς στη* *σκιά του Κάφκα*.

Το μοτίβο του θανάτου εμφανίζεται με διάφορες μορφές σε όλα τα επιλεγμένα πεζά του. Εκτός από τον θάνατο, οι ήρωες του Μπραντ συχνά αντιμετωπίζουν ασθένειες ή μοναξιά. Η γραφή του περιέχει εξπρεσιονιστικά στυλιστικά τεχνάσματα όπως κραυγές, πάθος, έκσταση, πόνο για την πραγματικότητα και την αποσύνθεση του εγώ. Τα θέματα της ασθένειας και της υπερνίκησής της που κυριαρχούν στο έργο του έγιναν κατανοητά ως η ελπίδα για μια θαυματουργή θεραπεία για την ασθένειά του που ήταν ανίατη εκείνη την εποχή. 

## Έργα

* Γιοχάνες Ουρζίντιλ: *Das Vermächtnis eines Jünglings* (*Η κληρονομιά ενός νεαρού)*
* Χάρτμουτ Μπίντερ: *Prager Profile. Vergessene Autoren im Schatten Kafkas* (*Προφίλ Πράγας: Ξεχασμένοι Συγγραφείς στη σκιά του Κάφκα)*

## Παραπομπές


Κατηγορία:Τσέχοι συγγραφείς
Κατηγορία:Εξπρεσιονιστές συγγραφείς
Κατηγορία:Γερμανόφωνοι λογοτέχνες της Πράγας
The Sisters of Mercy

Οι **The Sisters of Mercy** είναι ένα αγγλικό ροκ συγκρότημα που σχηματίστηκε στο Λιντς το 1980. Μετά την πρώιμη underground επιτυχία, το συγκρότημα γνώρισε μια εμπορική άνθηση στα μέσα της δεκαετίας του 1980, η οποία συνεχίστηκε μέχρι τις αρχές της δεκαετίας του 1990, όταν σταμάτησαν την κυκλοφορία νέων δίσκων σε ένδειξη διαμαρτυρίας κατά της δισκογραφικής τους εταιρείας WEA. Από το 2024, αν και το συγκρότημα είναι πλέον μόνο ένα συγκρότημα που περιοδεύει, συνέχισαν να ερμηνεύουν ζωντανά νέα και ακυκλοφόρητη μουσική.

Το συγκρότημα έχει κυκλοφορήσει τρία πρωτότυπα στούντιο άλμπουμ: *First and Last and Always* (1985), *Floodland* (1987), και *Vision Thing* (1990). Κάθε άλμπουμ ηχογραφήθηκε από διαφορετικό line-up. Ο τραγουδιστής-τραγουδοποιός Άντριου Έλντριτς και η drum machine γνωστή ως Doktor Avalanche είναι τα μόνα σταθερά στοιχεία σε όλη τη διάρκεια.

Το συγκρότημα σταμάτησε τις ηχογραφήσεις στις αρχές της δεκαετίας του 1990 λόγω διαφωνίας με την δισκογραφική τους εταιρείας East West Records. Το συμβόλαιο με τη δισκογραφική εταιρεία ήταν με τον Άντριου Έλντριτς και όχι με το συγκρότημα. Σύμφωνα με το συμβόλαιο, ο Έλντριτς όφειλε στην εταιρεία δύο άλμπουμ. Ωστόσο, η East West Records συμφώνησε να τερματίσει το συμβόλαιό σε αντάλλαγμα για ένα δίσκο του Έλντριντς, το οποίο ηχογράφησε με το όνομα SSV το 1997.  

Αφού αποδέσμευσαν από το συμβόλαιό τους με την East West, δεν υπέγραψαν με άλλη δισκογραφική εταιρεία ούτε κυκλοφόρησαν κανένα νέο υλικό. Συνεχίζουν να εκτελούν νέα τραγούδια ζωντανά. Πρώην μέλη του συγκροτήματος συνέχισαν να ιδρύουν τα συγκροτήματα Ghost Dance και The Mission.

## Δίσκογραφία
* *First and Last and Always* (1985) 
* *Floodland* (1987) 
* *Vision Thing* (1990) 

## Παραπομπές


## Εξωτερικοί σύνδεσμοι

* Επίσημος ιστότοπος
* Η ιστορία των The Sisters of Mercy

Κατηγορία:Αγγλικά post-punk συγκροτήματα
Κατηγορία:Αγγλικά gothic rock συγκροτήματα
Ελισάβετ Μπουντούρη

Η **Ελισάβετ Μπουντούρη**, γεννημένη στις 7 Αυγούστου 2002 στην Αθήνα, είναι Ελληνίδα αθλήτρια της καλαθοσφαίρισης. Διαθέτοντας ύψος 183 εκατοστά, αγωνίζεται ως σμολ φόργουορντ και πάουερ φόργουορντ. Από τον Ιούνιο του 2024 έχει υπογράψει συμβόλαιο με την ομάδα του Άρη Χολαργού. Έχει αγωνιστεί σε όλα τα ηλικιακά κλιμάκια των αναπτυξιακών εθνικών ομάδων της Ελλάδας.

## Στατιστικά διεθνών διοργανώσεων
*Τελευταία ενημέρωση*: *30 Ιουλίου 2025*

#### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Μπουντούρη παρουσίασε τις ακόλουθες επιδόσεις σε διεθνείς νεανικές διοργανώσεις: 

#### Διασυλλογικές διοργανώσεις
Σύμφωνα με το αρχείο της FIBA, η Μπουντούρη παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Παραπομπές


## Εξωτερικοί σύνδεσμοι
* Ελισάβετ Μπουντούρη, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Elisavet Bountouri, στατιστικά στον επίσημο ιστότοπο της FIBA. 
* Elisavet Bountouri, στατιστικά στον ιστότοπο EuroBasket.com. 
* Elisavet Bountouri, στατιστικά στον ιστότοπο FlashScore.com. 
* Elisavet Bountouri, στατιστικά στον ιστότοπο ProBallers.com. 
* Elisavet Bountouri, στατιστικά στον ιστότοπο SofaScore.com.  
* 
* 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας Κ20
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Εθνικής Ελλάδας Κ16
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Καλαθοσφαιρίστριες Παλαιού Φαλήρου
Κατηγορία:Καλαθοσφαιρίστριες Πρωτέα Βούλας
Κατηγορία:Καλαθοσφαιρίστριες Ηλιούπολης
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Άρη Χολαργού
Κατηγορία:Σμολ φόργουορντ
Κατηγορία:Πάουερ φόργουορντ
Ντιόγκο Νταλότ

Ο **Ντιόγκο Νταλότ** (πορτογαλικά:*José Diogo Dalot Teixeira*), γεννημένος στις 18 Μαρτίου 1999, είναι Πορτογάλος επαγγελματίας ποδοσφαιριστής που παίζει ως δεξί μπακ για τη Μάντσεστερ Γιουνάιτεντ και την Εθνική Πορτογαλίας.

Ο Νταλότ είναι προϊόν της ακαδημίας της Πόρτο και έκανε το επαγγελματικό του ντεμπούτο με την δεύτερη ομάδα του συλλόγου τον Ιανουάριο του 2017. Έκανε το ντεμπούτο του με την πρώτη ομάδα σε έναν αγώνα του Κυπέλλου Πορτογαλίας τον Οκτώβριο του 2017. Αφού πραγματοποίησε οκτώ εμφανίσεις με την Πόρτο, εντάχθηκε στη Μάντσεστερ Γιουνάιτεντ τον Ιούνιο του 2018 έναντι 22 εκατομμυρίων ευρώ. Από τον Οκτώβριο του 2020 έως τον Ιούνιο του 2021, ο Νταλότ δόθηκε δανεικός στη Μίλαν.

Ο Νταλότ ήταν διεθνής από μικρή ηλικία και εκπροσώπησε την Πορτογαλία από την ομάδα Κ-15 έως και Κ-21. Ήταν παίκτης στην ομάδα Κ-17 που κατέκτησε το Ευρωπαϊκό Πρωτάθλημα Κ-17 το 2016. Έκανε το ντεμπούτο του με το αντρικό της εθνικής ομάδας στο Euro 2020.

## Παραπομπές


## Εξωτερικοί σύνδεσμοι
* 

Κατηγορία:Πορτογάλοι ποδοσφαιριστές
Ιερά Μητρόπολις Πτολεμαΐδος

Η **Ιερά Μητρόπολις Πτολεμαΐδος**, είναι μια τις επαρχίες του Πατριαρχείου Αλεξάνδρειας.

Στη δικαιοδοσία της Μητρόπολης περιλαμβάνονται τα Κυβερνεία Λούξορ, Ασουάν, Ασιούτ, Μίνια, Φαγιούμ και Μπένι Σουέφ της ιστορικής περιοχής της Άνω Αιγύπτου του κράτους της Αιγύπτου.

Σημερινός μητροπολίτης διατελεί ο Παντελεήμων (Αράθυμος).

## Ιστορικά στοιχεία
Με τον θάνατο του Μητροπολίτη Ανθίμου, το 1937, οι περιοχές της πνευματικής δικαιοδοσίας της Μητροπόλεως εντάχθηκαν στην Ιερά Αρχιεπισκοπή Αλεξανδρείας.

Στις 27 Οκτωβρίου 2004, η Ιερά Σύνοδος του Πατριαρχείου Αλεξανδρείας αποφάσισε, κατόπιν πρότασης του Πατριάρχη Θεοδώρου, την επανίδρυση της Ιεράς Μητροπόλεως με απόσπαση από την Ιερά Αρχιεπισκοπή Αλεξανδρείας.

## Επισκοπικός κατάλογος

## Παραπομπές

Πτολεμαΐδος
Χριστόφορος Νομικός

Ο **Χριστόφορος Α. Νομικός** (1883-1951) ήταν Έλληνας ιστορικός συγγραφέας της Αιγύπτου.

## Βιογραφικά στοιχεία
Γεννήθηκε στην Αθήνα και εγκαταστάθηκε στην Αλεξάνδρεια το 1907. Οι ακαδημαϊκές του αναζητήσεις επικεντρώθηκαν κυρίως στη μελέτη της αραβικής ιστορίας και συνέβαλε σημαντικά στον τομέα μέσω της σχολαστικής έρευνας και των δημοσιεύσεών του, ενώ ενδιαφέρθηκε και για την κεραμική τέχνη και την αγγειοπλαστική. Ο Νομικός επέλεξε να γράφει στην ελληνική δημοτική γλώσσα, απόδειξη της δέσμευσής του στην προσβασιμότητα και την αλληλεπίδραση μ' ένα ευρύτερο κοινό.

Παντρεύτηκε την Μαρία Ταμβάκου, απόγονος της διακεκριμένης οικογένειας Ταμβάκου από την Χίο και κόρη του εφοπλιστή Κωνσταντίνου Ταμβάκου (1825-1884) και της Αργυρώ Γ. Σκυλίτση (1835-1910).

## Συγγραφικό έργο
Τα σημαντικότερα από τα έργα του είναι τα εξής:

* "Η λεγόμενη Ροδιακή αγγειοπλαστική" (1919).
* "Τα χριστιανικά κεραμουργήματα του Αρμενικού Πατριαρχείου Ιεροσολύμων" (1922).
* "Τα κεραμουργήματα της Κανδιάνας" (1924). 
* "Εισαγωγή στην Ιστορία των Αράβων" (1927).
* "Αραβικά ιστορήματα" (1920).
* "Ανατολή και Ισλάμ" (1925).

## Παραπομπές


Κατηγορία:Έλληνες ιστορικοί
Finalissima 2026

To **Finalissima 2026** (ετυμ. «Μεγάλος τελικός», ισπανικά: *Finalísima*) θα αποτελέσει την τέταρτη έκδοση του Κύπελλο Πρωταθλητών Ποδοσφαίρου Ευρώπης-Νοτίου Αμερικής, ενός διηπειρωτικού ποδοσφαιρικού αγώνα μεταξύ των νικητριών των προηγούμενων πρωταθλημάτων της Νότιας Αμερικής και της Ευρώπης. Ο αγώνας θα διεξαχθεί μεταξύ της Ισπανίας, νικήτριας του Ευρωπαϊκού Πρωταθλήματος 2024 και της Αργεντινής, νικήτριας του Κόπα Αμέρικα 2024. Θα διεξαχθεί στις 27 Μαρτίου 2026, στο Εθνικό Στάδιο Λουσαΐλ στο Λουσαΐλ του Κατάρ.

Η Αργεντινή είναι η κάτοχος του τίτλου.

## Ιστορικό
Αρχικά, ο αγώνας αναμενόταν να διεξαχθεί μεταξύ Ιουνίου και Ιουλίου 2025, όμως για αρκετό διάστημα δεν υπήρξε οριστική ημερομηνία, καθώς και οι δύο ομάδες είχαν ήδη υποχρεώσεις στο πλαίσιο του Διεθνούς Αγωνιστικού Ημερολογίου της FIFA για το 2025. Η Ισπανία συμμετείχε στο Πρωτάθλημα Εθνών ΟΥΕΦΑ 2024–25 και προετοιμαζόταν για τα προκριματικά του Παγκοσμίου Κυπέλλου 2026, ενώ η Αργεντινή βρισκόταν σε πλήρη δράση με τα εκτενή προκριματικά της Νότιας Αμερικής για το ίδιο Παγκόσμιο Κύπελλο. Τελικά, ο αγώνας προγραμματίστηκε για τον Μάρτιο του 2026, μετά από συνάντηση που πραγματοποιήθηκε τον Μάιο του 2025 μεταξύ της Βασιλικής Ισπανικής Ομοσπονδίας Ποδοσφαίρου (RFEF), της Ομοσπονδίας Ποδοσφαίρου Αργεντινής (AFA), καθώς και εκπροσώπων της UEFA και της CONMEBOL. Αυτό επιβεβαιώθηκε αργότερα και από την CONMEBOL με τη δημοσίευση του αγωνιστικού της προγράμματος για το 2026.

## Ομάδες

## Αγώνας

### Λεπτομέρειες

## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Κύπελλο Πρωταθλητών Ποδοσφαίρου Ευρώπης-Νοτίου Αμερικής
Φοφό Τουισάνο

Ο **[[Αλίκι]] Εσέρα Φοφό Φιλίπο Τουισάνο** (*Aliki Esera Fofō Filipo Tuisano*)  είναι Τοκελαουανός πολιτικός που υπηρετεί ως Ουλού-ο-Τοκελάου  από τις 17 Μαρτίου 2025 έως τις 9 Μαρτίου 2026 και ως  του Φακαόφο από τον Μάρτιο του 2020. Είχε προηγουμένως υπηρετήσει ως ο 28ος Ουλού-ο-Τοκελάου από τον Μάρτιο του 2020 έως τον Μάρτιο του 2021.

## Βιογραφία
Ο Τουισάνο κατάγεται από το νησί Φακαόφο, μέρος του Τοκελάου. Είναι παντρεμένος. Πριν εισέλθει στην πολιτική, ήταν ενεργός στο Περιφερειακό Πρόγραμμα Περιβάλλοντος Ειρηνικού (SPREP).

Το 2020 εξελέγη στις Γενικές εκλογές στο Τοκελάου 2020 ως Faipule του νησιού του, διαδεχόμενος τον Αφέγκα Γκαουαλόφα, και έγινε επίσης μέλος του Γενικού Φόνο – του κοινοβουλίου του Τοκελάου.

Αν και μόλις είχε εκλεγεί ως *Faipule*, ο Τουισάνο ονομάστηκε Ουλού-ο-Τοκελάου για την ετήσια θητεία από Μάρτιο 2020 έως Μάρτιο 2021. Συνεργαζόμενος με τον Διοικητή του Τοκελάου, Ρος Άρντερν, η θητεία του χαρακτηρίστηκε από την αντίδραση της επικράτειας στην πανδημία COVID-19. Στο τέλος της θητείας του, ανέφερε:
«Το 2020 ήταν μια απαιτητική χρονιά. Μόλις είχα εκλεγεί για πρώτη φορά ως *Faipule* του Φακαόφο και βρέθηκα απευθείας στην ηγεσία του Τοκελάου μέσα σε ένα παγκόσμιο έτος πανδημίας που άλλαξε τα δεδομένα για τις περισσότερες χώρες του κόσμου, συμπεριλαμβανομένου και του Τοκελάου. Ήταν μια δύσκολη χρονιά, αλλά καταφέραμε να επαναπατρίσουμε πάνω από 100 οικογένειες και να διατηρήσουμε το Τοκελάου ως μία από τις λίγες χώρες στον κόσμο χωρίς κρούσματα COVID-19.»

Τον Μάρτιο του 2021 διαδέχθηκε τον Τουισάνο ο Κελιχιάνο Καλόλο ως *Ουλού-ο-Τοκελάου*. Στις εκλογές του 2023, επανεξελέγη *Faipule* και στο Γενικό Φόνο, και διορίστηκε υπουργός Μεταφορών και Υποστηρικτικών Υπηρεσιών καθώς και υπουργός Ενέργειας.

Τον Μάρτιο του 2025 ο Τουισάνο διαδέχθηκε τον Αλαπάτι Ταβίτε για να αναλάβει ξανά ως *Ουλού*.

## Παραπομπές

Κατηγορία:Αρχηγοί κυβέρνησης του Τοκελάου
Νέα Κρήνη

Η **Νέα Κρήνη** είναι συνοικία του Δήμου Καλαμαριάς στην νοτιοανατολική Θεσσαλονίκη. Βρίσκεται στο παραλιακό μέτωπο και συνορεύει με το Καραμπουρνάκι, τον Φοίνικα και τη Μίκρα. Αποτελεί μία από τις ιστορικές μικρασιατικές συνοικίες της Θεσσαλονίκης.
## Ιστορία
Η περιοχή ονομάστηκε Νέα Κρήνη από την ομώνυμη πόλη της Ιωνίας της Μικράς Ασίας, την Κρήνη, από την οποία προέρχονταν πρόσφυγες που εγκαταστάθηκαν στην Καλαμαριά μετά τη Μικρασιατική Καταστροφή. Οι πρώτοι κάτοικοι εγκαταστάθηκαν σε πρόχειρες κατασκευές, ενώ αργότερα ανεγέρθηκαν προσφυγικές κατοικίες μέσω κρατικών προγραμμάτων και της Κοινωνίας των Εθνών και της ΕΑΠ.
Η περιοχή εντάχθηκε στο σχέδιο πόλης το 1985, ενώ ακολούθησαν τροποποιήσεις με τα ΦΕΚ 308Δ/1993 και 41Δ/1999. Η πολεοδόμηση της περιοχής συνοδεύτηκε από δημιουργία κοινόχρηστων χώρων και ζωνών πρασίνου.

Ο **Πολιτιστικός Σύλλογος Νέας Κρήνης** δραστηριοποιείται από το 1985 και διατηρεί χορευτικά, μουσικά και θεατρικά τμήματα. Από το 1955 λειτουργεί και ο Ναυτικός Όμιλος. Το 2022 ανεγέρθηκε στη περιοχή το Μνημείο Μικρασιατών.

## Συγκοινωνία
Η περιοχή εξυπηρετείται από τις ακόλουθες λεωφορειακές γραμμές ΟΑΣΘ:

Παράλληλα προβλέπεται σύνδεση με το Μετρό Θεσσαλονίκης από τον Φεβρουάριο του 2026 με τον ομώνυμο σταθμό.

## Παραπομπές


## Δείτε επίσης
* Καλαμαριά
* Φοίνικας Θεσσαλονίκης

Κατηγορία:Δήμος Καλαμαριάς
Κατηγορία:Συνοικίες και περιοχές Θεσσαλονίκης
Φοίνικας Θεσσαλονίκης

Ο **Φοίνικας** είναι συνοικία της Καλαμαριάς, στο ανατολικό τμήμα του πολεοδομικού συγκροτήματος Θεσσαλονίκης. Η συνοικία χαρακτηρίζεται από έντονη προσφυγική και ποντιακή ταυτότητα, με κατοίκους από Μικρασία, Πόντο και δεύτερης γενιάς πρόσφυγες, καθώς και παρουσία Ρομά και παλιννοστούντων από την πρώην ΕΣΣΔ, με το 15% του πληθυσμού της περιοχής να είναι γενημένοι εκτός Ελλάδος. 

Σήμερα ο Φοίνικας αναβαθμίζεται μέσω αστικών έργων, ανάπλασης και βελτίωσης του πρασίνου, νέου φωτισμού και υποδομών. Ο Δήμος Καλαμαριάς υλοποιεί παρεμβάσεις σε περιοχές όπως γύρω από την οδό Εθνικής Αντιστάσεως, Στρατού, Πραξιτέλους και Αμφιτρίτης. 

## Ιστορία
Ο περιοχή του Φοίνικα ξεκίνησε να κατοικείται από το 1928 με σχεδιασμό από τον οικοδομικό συνεταιρισμό υπαλλήλων της Εταιρείας Τροχιοδρόμων και Ηλεκτροφωτισμού Θεσσαλονίκης. Μέσα σε πέντε χρόνια αριθμούσε περίπου 61 οικογένειες (320 κατοίκους). Πρωτύτερα, είχε χρησιμοποιηθεί και ως χώρος στρατοπεδεύσεως Βρετανικών στατευμάτων κατά τονΆΠΠ, εξ ου και το προσωνύμιο *Κάμπελ* που είχε λάβει.

To 1963 ιδρύεται το πρώτο σωματείο στην περιοχή με το όνομα *Η πρόοδος*. Το 1965, με υπουργική απόφαση, επεκτάθηκε το ρυμοτομικό σχέδιο του Δήμου Καλαμαριάς στην περιοχή Φοίνικα, καθορίζοντας χρήσεις κατοικίας, κοινόχρηστων και αθλητικών χώρων σε ένα δίκτυο οργανωμένης πολεοδόμησης.

Ο αρχιτέκτονας Άρης Κωνσταντινίδης σχεδίασε τη συνοικία τη δεκαετία του '60 ως πρότυπο "κηπούπολης": ορθογώνιες εργατικές κατοικίες ανάμεσα σε πράσινο και κοινόχρηστους χώρους, με έμφαση στον δημόσιο χώρο και την κατοικία ως κοινωνικό αγαθό.

Το 1987 εγκρίθηκε το Γενικό Πολεοδομικό Σχέδιο του Δήμου Καλαμαριάς μέσω του, στο οποίο συμπεριλαμβάνεται και η περιοχή του Φοίνικα.
Το 2022 δημοσιεύτηκε σε ΦΕΚ η υπουργική απόφαση παραχώρησης των αθλητικών εγκαταστάσεων του Φοίνικα προς τον Δήμο Καλαμαριάς, με διάρκεια 25 έτη. 

## Συγκοινωνία
Η περιοχή διασχίζεται από την οδό Εθνικής Αντιστάσεως, βασικό οδικό άξονα σύνδεσης Θεσσαλονίκης και αεροδρομίου. Εξυπηρετείται από τον ΟΑΣΘ μέσω των γραμμών:

## Δείτε επίσης
* Καλαμαριά
* Θεσσαλονίκη

## Παραπομπές


Κατηγορία:Δήμος Καλαμαριάς
Κατηγορία:Συνοικίες και περιοχές Θεσσαλονίκης
Πρόεδρος του Μπενίν

Ο **πρόεδρος του Μπενίν** (γαλλικά: *Président de la République du Bénin*) είναι ταυτόχρονα αρχηγός του κράτους και επικεφαλής της κυβέρνησης στο Μπενίν. Το Υπουργικό Συμβούλιο του Μπενίν υπάγεται στην εξουσία του Προέδρου και τον συμβουλεύει καθώς και συμβάλλει στη χάραξη στρατηγικών. Παράλληλα, λειτουργεί ως σύνδεσμος μεταξύ των υπουργείων και των άλλων κρατικών θεσμών.

Συνολικά, επτά άτομα έχουν διατελέσει πρόεδροι (χωρίς να συνυπολογίζονται δύο ασκούντες καθήκοντα προέδρου, αρκετοί προσωρινοί στρατιωτικοί ηγέτες και μία συλλογική προεδρία). Επιπλέον, ένα άτομο, ο Ματιέ Κερεκού, υπηρέτησε σε δύο μη διαδοχικές θητείες.

## Περιγραφή του αξιώματος
### Εκλογή
Ο πρόεδρος εκλέγεται με καθολική ψηφοφορία για πενταετή θητεία. Επιτρέπονται μόνο δύο θητείες, είτε διαδοχικές είτε με διακοπή.

Οι υποψήφιοι για την προεδρία πρέπει να είναι:

Πολίτες του Μπενίν εκ γενετής ή να έχουν πολιτογραφηθεί τουλάχιστον 10 χρόνια πριν.

Να διαθέτουν "καλό ήθος" και "υψηλή εντιμότητα".

Να απολαμβάνουν των πολιτικών και αστικών τους δικαιωμάτων.

Να είναι ηλικίας μεταξύ 40 και 70 ετών κατά την υποβολή υποψηφιότητας.

Να είναι κάτοικοι του Μπενίν κατά τον χρόνο των εκλογών.

Να έχουν ελεγχθεί ως προς την σωματική και πνευματική τους υγεία από τριμελές ιατρικό συμβούλιο ορκισμένων γιατρών που ορίζονται από το Συνταγματικό Δικαστήριο.

Η εκλογή διεξάγεται με διπλό γύρο. Οι εκλογές πρέπει να διεξάγονται 30 έως 40 ημέρες πριν από τη λήξη της θητείας του εν ενεργεία προέδρου. Αν κανένας υποψήφιος δεν λάβει απόλυτη πλειοψηφία στον πρώτο γύρο, πραγματοποιείται δεύτερος γύρος μεταξύ των δύο πρώτων υποψηφίων.

Ο δεύτερος γύρος διεξάγεται 15 ημέρες μετά τον πρώτο. Αν κάποιος από τους δύο πρώτους παραιτηθεί, τον αντικαθιστά ο επόμενος σε σειρά. Στον δεύτερο γύρο απαιτείται σχετική πλειοψηφία για την εκλογή.

Οι εκλογές προκηρύσσονται με διάταγμα του Υπουργικού Συμβουλίου.

Η θητεία του νέου Προέδρου ξεκινά αμέσως μετά τη λήξη της θητείας του προκατόχου του.

### Όρκος του Προέδρου
Πριν αναλάβει τα καθήκοντά του, ο Πρόεδρος δίνει τον εξής όρκο:

Ενώπιον του Θεού, των πνευμάτων των προγόνων, του Έθνους και του λαού του Μπενίν, του μοναδικού φορέα της κυριαρχίας:

Εγώ, ο Πρόεδρος της Δημοκρατίας, εκλεγμένος σύμφωνα με τους νόμους της Δημοκρατίας, ορκίζομαι επίσημα:

– Να σέβομαι και να υπερασπίζομαι το Σύνταγμα που ο λαός του Μπενίν χάρισε ελεύθερα στον εαυτό του·
– Να εκπληρώνω με πίστη το υψηλό αξίωμα που το Έθνος μου ανέθεσε·
– Να καθοδηγούμαι μόνο από το δημόσιο συμφέρον και τον σεβασμό των ανθρωπίνων δικαιωμάτων, αφιερώνοντας όλες μου τις δυνάμεις στην προώθηση του κοινού καλού, της ειρήνης και της εθνικής ενότητας·
– Να διαφυλάττω την ακεραιότητα της εθνικής επικράτειας·
– Να συμπεριφέρομαι παντού ως πιστός και έντιμος υπηρέτης του λαού.

Σε περίπτωση επιορκίας, υπόκειμαι στη βαρύτητα του νόμου.

Ο όρκος δίδεται ενώπιον του Προέδρου του Συνταγματικού Δικαστηρίου, της Εθνοσυνέλευσης και του Ανωτάτου Δικαστηρίου.

## Κατάλογος

## Τελευταίες εκλογές

## Παραπομπές

## Εξωτερικοί σύνδεσμοι
*  Σύνταγμα του Μπενίν του 1990 


Προεδρος
Κατάλογος προέδρων του Μπενίν

Αυτός είναι ένας κατάλογος με τους προέδρους του Μπενίν (πρώην Δαχομέη) από τη δημιουργία του αξιώματος του Προέδρου το 1960 μέχρι σήμερα.

## Κατάλογος
;Πολιτικά κόμματα

;Λοιπές ομάδες

;Κατάσταση

## Χρονογραμμή

## Σημειώσεις και παραπομπές


Μπενιν
Κατάλογος κυττάρων του ανοσοποιητικού συστήματος

μικρογραφία|350x350εσ|Κατηγοριοποίηση των ανοσοκυττάρων κατά προέλευση κατά την αιμοποίηση.
Τα **ανοσοκύτταρα** είναι μέρος του ανοσοποιητικού συστήματος και βοηθούν το σώμα να καταπολεμά λοιμώξεις και άλλες ασθένειες. Αναπτύσσονται από βλαστοκύτταρα στον μυελό των οστών και γίνονται διαφορετικοί τύποι λευκών αιμοσφαιρίων. Παίζουν κρίσιμο ρόλο τόσο στην έμφυτη όσο και στην προσαρμοστική ανοσοαπόκριση.

Τα ανοσοκύτταρα μπορούν να κατηγοριοποιηθούν κατά προέλευση κατά την αιμοποίηση σε λεμφοκύτταρα (Β κύτταρα, Τ κύτταρα και κύτταρα ΝΚ) και μυελοκύτταρα (συμπεριλαμβανομένων των ουδετερόφιλων, των ηωσινοφίλων, των βασεόφιλων και των μονοκύτταρων). Τα μονοκύτταρα υποδιαιρούνται περαιτέρω σε δενδριτικά κύτταρα και μακροφάγα. 

Τα ανοσοκύτταρα μπορούν επίσης να κατηγοριοποιηθούν σε κοκκώδη και άκοκκα με βάση την παρουσία και την απουσία μικροσκοπικών κοκκίων στο κυτταρόπλασμά τους όταν χρώζονται με χρώσεις Giemsa ή Leishman. Τα κοκκώδη είναι τα ουδετερόφιλα, τα βασεόφιλα και τα ηωσινόφιλα, ενώ τα άκοκκα είναι τα λεμφοκύτταρα και τα μονοκύτταρα. Τα μονοκύτταρα υποδιαιρούνται περαιτέρω σε μακροφάγα, οστεοκλάστες και μικρογλοιακά κύτταρα, ενώ τα λεμφοκύτταρα υποδιαιρούνται σε Β κύτταρα, Τ κύτταρα και κύτταρα ΝΚ.

## Παραπομπές


Κατηγορία:Ανοσοποιητικό σύστημα